அன்புடன் உனக்காக. - ஏனைய கவிதைகள்

என்னை காப்பற்றி 
 உன்னிடமே வைத்துக்கொள் 
 நேற்று நான் 
 விரும்பினேன் –நானும் 
 விரும்பப்பட்டேன் 
 எனக்கும் கோபம் –ஆசை 
 சிரிப்பு வெறுப்பு 
 எல்லாம் –நேற்றுவரை . 
 என் வரவிற்கு 
 பலர் காத்திருந்தனர்-அது 
 நேற்றுவரை 
 அழகான மலர்ச்செடி-நீ 
 அழகாய் என்னை சுற்றி 
 மலர்ந்து மனம் வீசுகிறாய். 
 அந்த வாசத்தை -நீ 
 கொடுத்தால் மட்டுமே அனுபவிக்க 
 என்னிடம் சுவாசம் இருக்கிறது 
 அதற்க்காய் நான் வருந்தவில்லை. 
 அமைதியான தூக்கம் –எனக்கு 
 இது பிடித்திருக்கின்றது 
 இந்த தூக்கம் கலையாமல்-நீ 
 காத்திடுவயா? 
 நான் உனக்காக –போரிட்டு 
 மடிந்த ஒரு போராளி 
 என் கனவுகளை கலையாமல் 
 காத்திடுவயா? 
 இது அன்பு,நட்பு, 
 பாசம்,வாழ்கை 
 எல்லாவற்றையும் விட பெரியது 
 உன் வருகைக்கு காத்திருக்கும் 
 லெனின்